《雨后出城马上作》
宋代·林之奇

既雨天气佳，微云淡如扫。
欲寻烟际钟，骑马河边草。
紫椹饱黄鹂，人家夏蚕老。
田妇踏缫车，隔篱语音好。
嗟我一何愚，读书浪枯槁。
不及此中人，终年客长道。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。